Diari Oficial de la Generalitat Valenciana


Sumari del DOGV 7753, del 05-04-2016 (2016/1891)

Notificació de la sentència dictada en el procediment ordinari número 51/2014.
------------------------------------------------------------------------------

### Dades del document

Número de DOGV
:   7753

Data del DOGV
:   05-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1891


Organisme emissor
:   Jutjat Mercantil Número 1 de València

Tipus de document
:   Edicte

Notificació de la sentència dictada en el procediment ordinari número 51/2014. [2016/1891]  
M. Isabel Boguñá Pacheco, lletrada de l'Administració de Justícia del Jutjat Mercantil número 1 de València, faig saber que en les actuacions de judici ordinari, seguides davant d'aquest jutjat amb el número 51/2014, s'ha dictat la sentència, de data 14 de maig de 2015, que té l'encapçalament i la dispositiva que, literalment, són com segueix:  
  
«Sentencia número 170/2015  
València, 14 de maig de 2015  
Javier García-Miguel Aguirre, magistrat jutge d'adscripció territorial del Tribunal Superior de Justícia de València, en funcions de reforç del Jutjat Mercantil número 1 de València, he vist les actuacions del judici ordinari 51/2014, per reclamació d'una quantitat, instades per Comercial de Mármoles y Suministros Francisco Barba Triguero, SL, representada pel procurador Carlos Gil Cruz i defesa per José Ramón Fuster Gómez, contra Silaima Solar, SL, en situació de rebel·lia processal, contra Antonio Javier Gimeno Carmen, representat per M.ª Desamparados García Ballester i defés per Arturo Badimón Maroto, i contra Jaime Seguí Aliño, representat per Alberto Mallea Catalá i defés per Antonio Castillo Sánchez.  
  
Dispositiva  
Estime íntegrament la demanda interposada per la representació processal de Comercial de Mármoles y Suministros Francisco Barba Triguero, SL, contra Silaima Solar, SL, Antonio Javier Gimeno Carmen i Jaime Seguí Aliño i, en conseqüència:  
1. Declare resolt el contracte realitzat entre ambdues societats l'11 de juliol de 2011 i, en conseqüència, condemne la societat demandada a pagar a l'actora la quantitat de noranta-vuit mil cent euros, més l'interés legal esmentat en el fonament cinquè d'aquesta resolució.  
2. Condemne solidàriament Antonio Javier Gimeno Carmen i Jaime Seguí Aliño a pagar la quantitat esmentada en l'ordinal anterior, juntament amb la societat condemnada.  
3. Condemne els demandats a pagar les costes causades en aquesta instància.  
  
Notifiqueu aquesta resolució a tots els qui hagen sigut part en aquest procés, amb l'advertiment que aquesta sentència no és ferma i que s'hi pot interposar un recurs d'apel·lació davant de l'Audiència Provincial de València, el qual s'haurà d'interposar per mitjà d'un escrit que es presentarà en aquest mateix jutjat en el termini de 20 dies.  
Expediu un testimoniatge d'aquesta resolució i uniu-lo a les actuacions, i incorporeu-ne l'original al llibre de sentències d'aquest jutjat.   
Aquesta és la meua sentència, que pronuncie, mane i firme.»  
  
I perquè valga de notificació a la codemandada, Silaima Solar, SL, que es troba en parador desconegut, estenc aquest edicte.  
  
València, 30 d'octubre de 2015.- La lletrada de l'Administració de Justícia: M.ª Isabel Boguñá Pacheco.